أنا صارلي تقريبا شهر أو أكثر وأنا أفكر وأفكر وأعمل brainstorm أو عصف ذهني ، فتحت الملازم اللي كنت درستها بدورة اعداد المشاريع وقرأت كم شغلة وبعدين قفلتها وقلت لنفسي لا كدا ماراح يمشي الحال ، أوكي أنا بستفيد من استرجاعي للمعلومات لكن اللي أنا أبغاه مو موجود بهذي الكتب أو الملازم ، اللي أبغاه الآن موجود في عقلي ، وكنت قرأت مرة عن موضوع ايحاء العقل الباطن بخصوص موضوع تنزيل الوزن ، وإنك ممكن توصلي للوزن المثالي بايحاء عقلك الباطن بأنك فعلا خسرتي 10 كيلو فيبدأ يتجاوب معك في انجاح نظام التخسيس ، فقلت لنفسي طيب بالنسبة لموضوعي أنا اللي مسيطر على تفكيري من سنين واللي بدأ يشغلني أكثر وأكثر من سنة واللي بدأ يجنني ويسيطر على تفكيري في ليلي ونهاري وقبل النوم وبعد النوم من شهر ، فقلت لنفسي محاولة مني للسيطرة على عقلي الباطن بالإيحاء وتشجيعه يشتغل معي وتطلع المواهب ، قلت يا بت يا داليا إنتي ذكية ويمكن عبقرية وعندك مواهب بالبزنس يلا طلعي الأفكار الرائعة اللي داخلك ، طلعي فكرة تكون فكرة غير ، شي جديد أو تطوير لفكرة موجودة تطوير جديد شيء لأول مرة يحصل مو بس بالسعودية لا في الشرق الأوسط كله ويمكن في العالم